SL Uradni list Evropske unije C 151/15

OBVESTILO

Uredba Sveta (ES) št. 428/2009 z dne 5. maja 2009 o vzpostavitvi režima Skupnosti za nadzor izvoza, prenosa, posredovanja in tranzita blaga z dvojno rabo (1) – Informacije o ukrepih, ki jih sprejmejo države članice v skladu s prilogami od II.b do II.f

2013/C 151/10

Priloge od II.b do II.f Uredbe (ES) št. 428/2009, kakor je bila spremenjena z Uredbo Sveta (EU) št. 1232/2011, določajo, da mora vsak izvoznik, ki uporablja splošno izvozno dovoljenje Unije, pristojne organe države članice, v kateri ima sedež, obvestiti o prvi uporabi dovoljenja najpozneje 30 dni po datumu prvega izvoza ali pred prvo uporabo tega dovoljenja v skladu z zahtevo s strani ustreznega pristojnega organa. Priloge od II.b do II.f Uredbe (ES) št. 428/2009 določajo tudi, da države članice Komisijo obvestijo o izbranem mehanizmu obveščanja za prvo uporabo splošnih izvoznih dovoljenj Unije EU002 do EU006. Poleg tega priloge od II.b do II.f državam članicam dajejo možnost, da uvedejo druge zahteve, kot npr. registracija izvoznikov in zahteve za poročanje. Komisija objavi informacije, ki so ji bile sporočene, v seriji C Uradnega lista Evropske unije.

1. INFORMACIJE S STRANI DRŽAV ČLANIC O IZBRANEM MEHANIZMU OBVEŠČANJA ZA PRVO UPORABO SPLOŠNIH IZVOZNIH DOVOLJENJ UNIJE EU002, EU003, EU004, EU005 IN EU006

„Pogoji in zahteve za uporabo“ splošnih izvoznih dovoljenj Unije EU002 do EU006 določajo, da Komisija objavi ukrepe, ki so jih izbrale države članice, o mehanizmu obveščanja za prvo uporabo teh dovoljenj. V razpredelnici spodaj je na voljo pregled ukrepov, ki so jih sprejele države članice in ki so bili priglašeni Komisiji. Ukrepi, kakor so bili priglašeni Komisiji, so podrobno opisani v nadaljevanju.

Država članica Mehanizem obveščanja za prvo uporabo splošnih izvoznih dovoljenj unije EU002, EU003, EU004, EU005 in EU006 BELGIJA pred prvo uporabo dovoljenja BOLGARIJA najpozneje 30 dni po datumu prvega izvoza ČEŠKA najpozneje 30 dni po datumu prvega izvoza DANSKA najpozneje 30 dni po datumu prvega izvoza NEMČIJA najpozneje 30 dni po datumu prvega izvoza ESTONIJA pred prvo uporabo dovoljenja IRSKA najpozneje 30 dni po datumu prvega izvoza GRČIJA najpozneje 30 dni po datumu prvega izvoza ŠPANIJA najpozneje 30 dni po datumu prvega izvoza FRANCIJA pred prvo uporabo dovoljenja ITALIJA pred prvo uporabo dovoljenja CIPER najpozneje 30 dni po datumu prvega izvoza LATVIJA najpozneje 30 dni po datumu prvega izvoza LITVA najpozneje 30 dni po datumu prvega izvoza LUKSEMBURG pred prvo uporabo dovoljenja MADŽARSKA pred prvo uporabo dovoljenja MALTA najpozneje 30 dni po datumu prvega izvoza NIZOZEMSKA pred prvo uporabo dovoljenja AVSTRIJA pred prvo uporabo dovoljenja POLJSKA najpozneje 30 dni po datumu prvega izvoza PORTUGALSKA najpozneje 30 dni po datumu prvega izvoza ROMUNIJA najpozneje 30 dni po datumu prvega izvoza SLOVENIJA najpozneje 30 dni po datumu prvega izvoza SLOVAŠKA najpozneje 30 dni po datumu prvega izvoza FINSKA najpozneje 30 dni po datumu prvega izvoza ŠVEDSKA najpozneje 30 dni po datumu prvega izvoza ZDRUŽENO KRALJESTVO najpozneje 30 dni po datumu prvega izvoza

1.1 Belgija

Pred prvo uporabo splošnih izvoznih dovoljenj Unije je treba opraviti registracijo in predložiti obvestilo v obliki posebnega obrazca, ki je na voljo na spletni strani pristojnega organa za izdajo dovoljenj:

— Flamska regija: http://www.vlaanderen.be/csg

— Valonska regija: http://economie.wallonie.be/Licences_armes/2U/Types_licences.html

— Regija Bruselj – glavno mesto: (v pripravi)

V skladu z nacionalno upravno prakso se registracija opravi pred prvo uporabo splošnega izvoznega dovoljenja Unije.

Poleg tega morajo izvozniki organom za izdajanje dovoljenj vsako leto zagotoviti informacije glede izvoženih izdelkov z dvojno rabo, količin, podrobnosti o izvozniku/končnemu uporabniku in končni uporabi. Informacije se lahko posredujejo v obliki poročila.

Pri dodatnem vodenju evidenc (vsaj za 3 leta) se zahteva shranjevanje trgovinskih dokumentov, ki se nanašajo na izvoze s splošnimi izvoznimi dovoljenji Unije (tj. računi, blagovni manifest itd.).

1.2 Bolgarija

Mehanizem obveščanja za vsa splošna izvozna dovoljenja Unije izhaja neposredno iz Uredbe (EU) št. 1232/2011 in od izvoznikov zahteva, da pošljejo obvestilo v roku 30 dni po datumu prvega izvoza.

1.3 Češka

Pred prvo uporabo splošnih izvoznih dovoljenj Unije je treba pridobiti registracijo pri Ministrstvu za industrijo in trgovino v skladu z odstavkom 6 št. 594/2004 Coll. Od izvoznika se zahteva, da navede številko zadevnega splošnega izvoznega dovoljenja Unije. Ministrstvo potrdi izvoznikovo registracijo najpozneje 10 dni od datuma predložitve pisnega zahtevka.

V skladu z določbami Uredbe (EU) št. 1232/2011 se od izvoznika zahteva, da pošlje obvestilo o prvem izvozu najpozneje v 30 dneh po datumu, ko je bil opravljen.

Poleg tega izvoznik na zahtevo Ministrstva poroča o izvozu, ki je bil opravljen v skladu s splošnimi izvoznimi dovoljenji Unije.

1.4 Danska

Mehanizem obveščanja za vsa splošna izvozna dovoljenja Unije izhaja neposredno iz Uredbe (EU) št. 1232/2011 in od izvoznikov zahteva, da pošljejo obvestilo v roku 30 dni po datumu prvega izvoza.

1.5 Nemčija

Nemčija za vsa splošna izvozna dovoljenja Unije uporablja mehanizem obveščanja, ki izvoznikom omogoča, da o prvi uporabi splošnega izvoznega dovoljenja obvestijo Zvezni urad za gospodarstvo in nadzor izvoza najpozneje 30 dni po datumu prvega izvoza.

Za predložitev obvestila se morajo izvozniki registrirati po elektronski poti. Nadaljnje informacije so na voljo na spletni strani http://www.ausfuhrkontrolle.info/ausfuhrkontrolle/de/antragstellung/agg_antragstellung/index.html

Poleg tega morajo izvozniki vsak semester poročati o izvoznih transakcijah, opravljenih s splošnim izvoznim dovoljenjem Unije. Izvoznik mora po elektronski poti predložiti informacije o izvoženih izdelkih, vrednosti, podrobnostih o izvozniku in prejemniku.

1.6 Estonija

V skladu s členom 25.4 estonskega Zakona o strateškem blagu je treba pred prvo uporabo splošnih izvoznih dovoljenj Unije opraviti registracijo in obvestiti odbor za strateško blago, ki je odgovorni organ.

Člen 29.2 razlaga postopek prijave za registracijo uporabnika splošnih izvoznih dovoljenj Unije in določa časovni okvir za deset delovnih dni od dneva prejema zahtevka in vseh zahtevanih dokumentov. Vložnik je pisno obveščen o registraciji uporabnika splošnih izvoznih dovoljenj EU, ustrezni podatki pa se vnesejo v podatkovno zbirko (člen 30.1).

Člen 35.2 določa, da mora registrirani uporabnik splošnih izvoznih dovoljenj Unije dvakrat na leto predložiti poročilo o svojih dejavnostih odboru za strateško blago. Poročilo se pripravi za vsako prejšnje šestmesečno obdobje na dan 30. junija in 31. decembra ter predloži v 30 koledarskih dneh od konca obdobja poročanja.

V skladu s členom 35.1 mora registrirani uporabnik splošnih izvoznih dovoljenj Unije voditi evidence in hraniti dokumente, ki se nanašajo na opis blaga, količino in vrednost blaga, datume prenosa blaga, imena in naslove strani v prenosu ter končno uporabo in končnega uporabnika. Evidence je treba hraniti vsaj deset let od 1. januarja leta, ki sledi pripravi dokumenta.

1.7 Irska

Od vseh izvoznikov, ki imajo sedež na Irskem in uporabljajo splošna izvozna dovoljenja Unije, se zahteva, da irskemu oddelku za izvozna dovoljenja predložijo obvestilo o prvi uporabi dovoljenja najpozneje 30 dni po datumu prvega izvoza.

1.8 Grčija

Mehanizem obveščanja za vsa splošna izvozna dovoljenja Unije izhaja neposredno iz Uredbe (EU) št. 1232/2011 in od izvoznikov zahteva, da pošljejo obvestilo v roku 30 dni po datumu prvega izvoza.

1.9 Španija

Mehanizem obveščanja za vsa splošna izvozna dovoljenja Unije izhaja neposredno iz Uredbe (EU) št. 1232/2011 in od izvoznikov zahteva, da pošljejo obvestilo v roku 30 dni po datumu prvega izvoza.

1.10 Francija

V skladu z nacionalno upravno prakso je treba pred prvo uporabo splošnih izvoznih dovoljenj Unije opraviti registracijo in predložiti obvestilo v obliki posebnega obrazca, ki je na voljo na spletišču pristojnega organa za izdajo dovoljenj (http://www.dgcis.redressement-productif.gouv.fr/biens-double-usage/telechargements).

1.11 Italija

Ministrska odredba o predložitvi podatkov št. PCI/79931 navaja, da morajo italijanski izvozniki predložiti obvestilo o svoji nameri za uporabo splošnih izvoznih dovoljenj Unije, in sicer 30 dneh pred prvo uporabo.

Poleg tega morajo izvozniki vsak semester poročati o izvoznih transakcijah, opravljenih s splošnim izvoznim dovoljenjem Unije.

Informacije o postopkih obveščanja so na voljo na spletišču Ministrstva za gospodarski razvoj:

http://www.mise.gov.it/index.php?option=com_content&view=article&viewType=0&idarea1=564&idarea2=700&idarea3=0&andor=AND§ionid=2,12&andorcat=AND&idmenu=1406&partebassaType=0&MvediT=1&showMenu=1&showCat=1&id=2022475&idarea4=0&idareaCalendario1=0&showArchiveNewsBotton=0&directionidUser

1.12 Ciper

Mehanizem obveščanja za vsa splošna izvozna dovoljenja Unije izhaja neposredno iz Uredbe (EU) št. 1232/2011 in od izvoznikov zahteva, da pošljejo obvestilo v roku 30 dni po datumu prvega izvoza.

1.13 Latvija

Mehanizem obveščanja za vsa splošna izvozna dovoljenja Unije izhaja neposredno iz Uredbe (EU) št. 1232/2011 in od izvoznikov zahteva, da pošljejo obvestilo v roku 30 dni po datumu prvega izvoza.

1.14 Litva

V skladu s členom 57 Pravil za izdajanje dovoljenj o izvozu, uvozu, tranzitu, posredovanju in prenosih strateškega blaga znotraj Skupnosti, odobren s Sklepom vlade št. 617 z dne 29. maja 2012, izvozniki Ministrstvo za gospodarstvo obvestijo o uporabi splošnih izvoznih dovoljenj Unije vsaj 10 delovnih dni pred prvo uporabo tega dovoljenja.

1.15 Luksemburg

V skladu z nacionalno upravno prakso je treba pred prvo uporabo splošnih izvoznih dovoljenj Unije predložiti obvestilo v obliki posebnega obrazca, ki je na voljo na spletišču pristojnega organa za izdajo dovoljenj:

http://www.eco.public.lu/attributions/dg5/d_commerce_exterieur/office_licences/import_export/controle_export/2usage/2usage_licences/index.html

ali

http://www.guichet.lu/biens-DU

Poleg tega mora izvoznik voditi evidenco o izvozu s splošnimi izvoznimi dovoljenji Unije (evidenca mora vsebovati zlasti vse komercialne in odpremne listine, ki se nanašajo na izvoz, vključno s podrobnimi podatki o izvoženih izdelkih z dvojno rabo (količine, vrednost, opis itd.), datumom izvoza, podrobnostih o izvozniku, končnemu uporabniku in končni uporabi) za obdobje 10 let. Evidence je treba predložiti na zahtevo organa za izdajo licenc.

1.16 Madžarska

Madžarska v skladu s členom 3(1) Uredbe vlade št. 13/2011 (II. 22.) o zunanjetrgovinskem dovoljenju blaga z dvojno rabo, kakor je bila spremenjena, predpisuje zahtevo o registraciji pred prvo uporabo splošnih izvoznih dovoljenj Unije.

Z registracijo pred prvo uporabo splošnega izvoznega dovoljenja Unije se hkrati zahteva tudi izpolnitev obveznosti obveščanja.

Poleg tega člen 13(4) Uredbe vlade št. 13/2011 (II. 22.) o zunanjetrgovinskem dovoljenju blaga z dvojno rabo, kakor je bila spremenjena, določa, da se vsakih šest mesecev poroča o dejanski uporabi splošnih izvoznih dovoljenj Unije.

1.17 Malta

Mehanizem obveščanja za vsa splošna izvozna dovoljenja Unije izhaja neposredno iz Uredbe (EU) št. 1232/2011 in od izvoznikov zahteva, da pošljejo obvestilo v roku 30 dni po datumu prvega izvoza.

1.18 Nizozemska

V skladu s členom 5.a k Zakonu o strateškem blagu (Uitvoeringsregeling strategische goederen) lahko izvozniki splošna izvozna dovoljenja Unije uporabljajo samo po predhodni registraciji, ki je bila opravljena najmanj dva tedna pred prvo uporabo.

1.19 Avstrija

V skladu s členom 59.5 Zakona o zunanjetrgovinskem poslovanju iz leta 2011, Zvezni uradni list del I, št. 26, je treba pred prvo uporabo splošnega izvoznega dovoljenja Unije obvestiti Ministrstvo za gospodarstvo, družino in mladino, da se lahko opravi registracija. V obvestilu mora biti navedeno, katera splošna izvozna dovoljenja Unije se bodo uporabila.

V skladu s členom 59.1 zgoraj navedenega zakona lahko splošna izvozna dovoljenja Unije uporabljajo samo registrirane osebe ali subjekti. V skladu s členom 59.6 je treba izvoznika dodati v register v desetih delovnih dneh in ga obvestiti o registraciji. Poleg tega člen 16.2 Prvega odloka o zunanji trgovini, Zvezni uradni list del II, št. 343, določa podrobne zahteve glede vsebine registracije.

Člen 16.3 zgoraj navedenega odloka določa, da morajo vse registrirane osebe in subjekti sporočiti vse zbirne podatke o svojih transakcijah do 1. marca vsakega leta za prejšnje koledarsko leto. Podatki morajo vsebovati blago ali kategorije blaga, vključno z oznakami KN, prejemniki in znanimi končnimi uporabniki, skupnimi zneski in skupnimi vrednostmi. Navesti jih je treba za vsako splošno izvozno dovoljenje posebej.

1.20 Poljska

Poljska v skladu z Zakonom z dne 29. novembra 2000 o zunanji trgovini z blagom, tehnologijah in storitvah, ki so strateško pomembne za varnost države in za ohranjanje mednarodnega miru in varnosti, od izvoznikov zahteva, da oddelku za gospodarsko varnost predložijo obvestilo o prvi uporabi splošnega izvoznega dovoljenja Unije najpozneje 30 dni po datumu prvega izvoza.

Registracijo je treba opraviti na spletišču Ministrstva za gospodarstvo.

Poljska je uvedla tudi zahtevo o letnem poročanju uporabe splošnih izvoznih dovoljenj Unije.

1.21 Portugalska

Mehanizem obveščanja za vsa splošna izvozna dovoljenja Unije izhaja neposredno iz Uredbe (EU) št. 1232/2011 in od izvoznikov zahteva, da pošljejo obvestilo v roku 30 dni po datumu prvega izvoza.

1.22 Romunija

Člen 13 Odloka vlade št. 119/2010, ki ga spreminja odlok vlade št. 12/2012, določa, da se morajo izvozniki, ki uporabljajo splošna izvozna dovoljenja Unije, pred prvo uporabo teh dovoljenj registrirati pri službi za nadzor izvoza (ANCEX). ANCEX registracijo potrdi v desetih delovnih dneh od datuma prejema.

Izvozniki, ki uporabljajo splošna izvozna dovoljenja Unije, obvestijo ANCEX o prvi uporabi teh dovoljenj najpozneje 30 dni po datumu prvega uvoza.

Poleg tega morajo izvozniki o uporabi splošnih izvoznih dovoljenj Unije poročati vsak mesec.

1.23 Slovenija

Izbrani mehanizem obveščanja v Sloveniji za vsa splošna izvozna dovoljenja Unije zahteva obveščanje v roku 30 dni od datuma prvega izvoza. To je navedeno v spremembi Uredbe o načinu izdaje dovoljenj in potrdil ter vlogi Komisije za nadzor izvoza blaga z dvojno rabo (Uradni list – Uradni list RS, št. 42/12, člen 7).

Poročilo se predloži dvakrat na leto.

1.24 Slovaška

Mehanizem obveščanja za vsa splošna izvozna dovoljenja Unije izhaja neposredno iz Uredbe (EU) št. 1232/2011 in od izvoznikov zahteva, da pošljejo obvestilo v roku 30 dni po datumu prvega izvoza.

1.25 Finska

V skladu z odstavkom 3.a Zakona o dvojni rabi št. 562/1996 (kakor je bil spremenjen), izvozniki obvestijo Ministrstvo za zunanje zadeve o uporabi splošnega izvoznega dovoljenja Unije najpozneje 30 delovnih dni po datumu prvega izvoza.

1.26 Švedska

Mehanizem obveščanja za vsa splošna izvozna dovoljenja Unije izhaja neposredno iz Uredbe (EU) št. 1232/2011 in od izvoznikov zahteva, da pošljejo obvestilo v roku 30 dni po datumu prvega izvoza.

1.27 Združeno kraljestvo

Mehanizem obveščanja za vsa splošna izvozna dovoljenja Unije izhaja neposredno iz Uredbe (EU) št. 1232/2011 in od izvoznikov zahteva, da pošljejo obvestilo v roku 30 dni po datumu prvega izvoza.

(1) UL L 134, 29.5.2009, str. 1.